Kom kuier saam! - LiG Tydskrif
Kuier hierdie laaste wintermaand om! Lag en gesels, deel in mekaar se lief en leed. Ja, vat hande met vriende en familie rondom 'n groot tafel. Al wat jy dan (nog) nodig het, is 'n vurk en 'n servet. DEUR ATEL STREICHER. FOTO'S: THIRDREPUBLIC.
Hoenderrepies in kerrie- en koljandersous
Dit kan koud of louwarm geëet word – en saam met rys.
400 g (drie groot) ontbeende hoenderborsies, sonder vel
250 ml (1 k) Bulgaarse jogurt
10 ml (2 t) vars koljander, gekap
5-10 ml (1-2 t) fyn komyn, of na smaak
125 ml (½ k) blatjang (ek verkies dié met 'n vrugtegeur, soos perske of mango)
1 suurlemoen se sap en fyngerasperde skil
2 ryp mango's, geskil en in skywe gesny
Jy maak só
Spoel die hoender goed af en droog dit dan met kombuispapier af.
Meng die bestanddele vir die marinade. Plaas die hoender in 'n oondbak, en giet die marinade daaroor. Bedek dit en laat dit sowat twee ure lank staan om te marineer. Voorverhit die oond intussen tot 180ºC. Plaas die hoender in die oond. Verwyder dit ná 20 minute en laat dit effens afkoel.
Meng die sous se bestanddele en geur dit net met sout en peper. Sny die hoender in skyfies (saam met die vleis se grein). Giet die sous bo-oor. As jy dit koud wil bedien, plaas dit 'n paar uur lank in die yskas.
Sit dit voor met die koljander en die mango.
Gegeurde maalvleis in wraps, met avokado en suurroom
2-3 knoffelhuisies, fyngemaak
Sowat 5 ml (1 t) fyn komynsaad
5 ml (1 t) gedroogde fyn brandrissiepoeier
1 blik (400 g) rooi nierboontjies, gedreineer
8 gaar wraps
2 avokado's, geskil, ontpit en in skywe of blokkies gesny, en met 'n bietjie suurlemoensap besprinkel
Verhit die olie – en braai die uie, soetrissies en knoffel sowat een minuut lank daarin, of totdat dit sag is. Voeg die maalvleis by en braai dit bruin.
Geur dit met die komyn en brandrissie, asook die sout en peper na smaak. Voeg die tamaties en die nierboontjies by en laat prut dit sowat twee minute lank.
Skep die maalvleismengsel op elke wrap. En skep die suurroom, avokado en gekapte koljander bo-op.
Macaroni en dubbel-dik kaas met spek
1 liter (4 k) warm melk
300 g (500 ml) gerasperde Cheddar
125 ml (½ k) Parmesaan
Kook die pasta in kookwater met sout tot net-net sag (maar nie pap). Dreineer dit. Verhit die oond tot 180ºC.
Verhit die botter totdat dit gesmelt het. Voeg die meel by en roer dit met 'n houtlepel totdat daar groot klonte vorm. Verwyder dit van die stoof en klop die melk geleidelik met 'n draadkloppper by, totdat die sous sonder klonte is. Verhit dit 1-2 minute lank oor lae hitte. (Dit is om die meel gaar te kry – sonder om dit te brand!). Verwyder dit van die stoof. Roer nou die kaas by totdat dit gesmelt het. Roer die room by.
Geur dit met die sout, peper en neutmuskaat.
Verhit die olie en braai die stukkies spek totdat dit ligbruin is. Meng die pasta, kaassous en spek saam.